Aegithus

Aegithus er en slekt av kjukebiller som omfatter noen ganske store og fargerike arter.

Utseende 
Middelsstore, bredt ovale og hvelvede, glatte og blanke, gjerne røde og svarte kjukebiller. Artene kan minne mye om marihøner, men er ikke i nært slekt med disse.

Levevis 
De aller fleste er soppetere, men det finnes noen få arter som lever på planter og muligens spiser pollen. Mesteparten av artene er knyttet til sopper som vokser på død ved, og denne gruppen kan derfor være truet av skogbruk som reduserer mengden av død ved i skogen. Både voksne og larver kan finnes på fruktlegemer av ulike slags sopper, under barken på døde, soppbefengte trær og i råtten ved. En del av artene er ikke flygedyktige, og har derfor svært dårlig spredningsevne. Dette gjør dem sårbare for lokale endringer.
I alle fall noen av artene har yngelpleie, der en av foreldrene passer på larvene.

Utbredelse 
Slekten er utbredt i den neotropiske økosonen, i Mellom- og det nordlige Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien kjukebiller, Erotylidae Latreille, 1802
 Underfamilien Erotylinae Latreille, 1802
 Stammen Erotylini Latreille, 1802
 Slekten Aegithus Fabricius, 1801
 Aegithus bulla Lacordaire, 1842
 Aegithus clavicornis (Linnaeus, 1758)
 Aegithus hemisphaericus Lacordaire, 1843
 Aegithus lateritius Lacordaire, 1842
 Aegithus monochrous Lacordaire, 1842
 Aegithus punctatissimus Fabricius, 1775
 Aegithus skelleyi Dode, 2000
 Aegithus suturella Lacordaire, 1842
 Aegithus torquatus Lacordaire, 1842

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.

 Skelley, P.E. 2001. Pleasing fungus beetles of North America. Family Erotylidae (med bilder av mange slekter).

Eksterne lenker 
 

Biller formelt beskrevet i 1801
Dyr formelt beskrevet av Johann Christian Fabricius
Kjukebiller